ໃນວັນທີ 10 ມັງກອນ 2018 ນີ້, ຢູ່ສະໂມສອນແຂວງອຸ ດົມໄຊ ໄດ້ຈັດພິທີມອບ-ຮັບອັດຖິ ທະຫານອາສາສະໝັກ ແລະ ຊ່ຽວຊານຫວຽດນາມທີ່ເສຍສະ ຫຼະຊີວິດໃນປາງສົງຄາມໃນ ຂອບເຂດ 6 ແຂວງພາກເໜືອ ລາວ,ໃຫ້ກຽດເຂົ້າຮ່ວມພິທີມີ ສະຫາຍ ພົນຈັດຕະວາ ຈັນທະ ວອນ ໄຊຍະຜົງ ກຳມະການຄະ ນະປະຈຳພັກແຂວງ, ເລຂາພັກ, ຫົວໜ້າການທະຫານກອງບັນ ຊາການທະຫານແຂວງອຸດົມໄຊ,ມີສະຫາຍ ພົນຈັດຕະວາ ຟາມ ດຶກຢວຽນ ຮອງຫົວໜ້າກອງ ບັນຊາການທະຫານເຂດ2 ກອງ ທັບປະຊາຊົຫວຽດນາມ,ມີ
ການນຳພັກ-ລັດແຂວງ, ຜູ້ຕາງ ໜ້າພາກສ່ວນທີ່ກ່ຽວຂ້ອງຈາກ 6ແຂວງພາກເໜືອ, ພະນັກ ງານທະຫານ-ຕຳຫຼວດ, ບັນດາ ພະແນກການອ້ອມຂ້າງແຂວງ ແລະ ປະຊາຊົນຊາວລາວ-ຊາວ ຫວຽດນາມທີ່ອາໄສຢູ່ແຂວງອຸ ດົມໄຊເຂົ້າຮ່ວມຢ່າງຫຼວງຫຼາຍ.
ໃນພິທີ ສະຫາຍພົນຈັດຕະວາ ຈັນທະວອນ ໄຊຍະຜົງ ໄດ້ກ່າວ ມອບອັດຖິທະຫານອາສາສະໝັກແລະ ຊ່ຽວຊານຫວຽດນາມທີ່ ເສຍສະ ຫຼະຊີວິດໃນປາງສົງຄາມຈຳ ນວນ 9 ອັດຖິທີ່ຊອກຄົ້ນໄດ້ໃນ ສົກຜ່ານມາໃນຂອບເຂດ 6 ແຂວງພາກເໜືອຂອງລາວເພື່ອ ສົ່ງກັບຄືນປະເທດສູ່ບ້ານເກີດ ເມືອງນອນໃຫ້ ພໍ່-ແມ່, ລູກເມຍ ແລະຍາດພີ່ນ້ອງໄດ້ທຳພິທີຕາມ ຮີດຄອງປະ ເພນີ.ສະຫາຍພົນຈັດຕະວາ ຟາມດຶກ ຢວຽນ ໄດ້ໃຫ້ກຽດຂຶ້ນກ່າວຮັບ ແລະ ສະແດງຄວາມຂອບໃຈນຳ ການນຳພັກ-ລັດ ແຫ່ງ ສປປ ລາວ ແລະ ກອງປະຕິບັດງານພິ ເສດທະຫານເຂດ 2 ສສ ຫວຽດ ນາມ ແລະ ປະຊາຊົນລາວບັນດາ ເຜົ່າທີ່ໄດ້ອຳນວຍຄວາມສະ ດວກໃຫ້ການຮ່ວມມືຊ່ວຍເຫຼືອ ໃນການຂຸດຄົ້ນອັດຖິຈົນສາມາດ ປະຕິບັດພາລະໜ້າທີ່ອັນສູງສົ່ງ ສຳເລັດໄປດ້ວຍດີ.ຂ່າວຍັງແຈ້ງໃຫ້ຮູ້ຕື່ມອີກວ່າ: ໃນວັນທີ 9 ມັງກອນ 2018, ສະຫາຍ ພົນຈັດຕະວາ ຟາມດຶກ ຢວຽນ ຮອງຫົວໜ້າກອງບັນຊາການທະຫານເຂດ 2 ກອງທັບປະຊາຊົນຫວຽດນາມໄດ້ເຂົ້າຮ່ວມອວຍພອນຄະນະກອງບັນຊາການທະຫານແຂວງອຸດົມໄຊ ໃນໂອກາດລະນຶກວັນສ້າງຕັ້ງ ກອງ ທັບປະຊາຊົນລາວຄົບຮອບ 69 ປີ, ເຊິ່ງໃນໂອກາດນີ້, ສະຫາຍພົນຈັດຕະວາ ຈັນທະວອນ ໄຊຍະຜົງ ໄດ້ກ່າວສະແດງຄວາມຂອບໃຈ ແລະ ຕີລາຄາສູງການພົວພັນທີ່ແໜັນແຟ້ນທີ່ເປັນມູນ ເຊື້ອອັນດີງາມລະຫວ່າງກອງ ບັນຊາການທະຫານແຂວງອຸດົມ ໄຊ ແລະ ກອງບັນຊາການທະຫານເຂດ 2 ກອງທັບປະຊາຊົນ ຫວຽດນາມຜ່ານມາ ແລະ ໃນ ໂອກາດນີ້ ທັງສອງຝ່າຍຍັງໄດ້ ປຶກສາຫາລືກັນຕື່ມກ່ຽວກັບການຮ່ວມມືກັນໃນດ້ານວຽກງານຊາຍແດນ ແລະ ບັນຫາພົວພັນ ອື່ນໆ ແນໃສ່ພ້ອມກັນຈັດຕັ້ງປະ ຕິບັດໃຫ້ບັນລຸໝາກຜົນຕົວຈິງ ຫຼາຍຂຶ້ນ.